stanford-oval/wikipedia huggingface dataset:
Sergei Solovjov
Aiheesta muualla

Sergei Solovjov Elonetissä.
Sergei Solovjov Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sergei Solovyov
Käännös suomeksi
Henrik Juntunen

| Henrik Juntunen> Henkilötiedot |
| --- | --- |
Syntynyt: 24. huhtikuuta 1983 (ikä 41) Göteborg, Ruotsi
Kansalaisuus:   Suomi
Jääkiekkoilija
Lempinimi:  Henkka
Pelipaikka:  oikea laitahyökkääjä
Maila:  oikea
Pituus:  189 cm
Paino:  96 kg
Seura
Seura:  ei joukkuetta
Pelaajaura
Pääsarjaura:  2001–
Aik. seurat:  Kärpät (SML) Ilves (SML) Lukko (SML) Kiekko-Laser (S-S) Jukurit (Mestis) Kiekko-Vantaa (Mestis) Kiekkohait (S-S) EV Füssen (OL)
NHL-varaus:  83. varaus, 2001 Los Angeles Kings
Henrik Juntunen (s. 24. huhtikuuta 1983 Göteborg, Ruotsi) on suomalainen jääkiekkohyökkääjä. Juntunen on pelannut SM-liigassa yhteensä 312 runkosarjaottelua tehopistein 31+28=59 ja keräten 229 jäähyminuuttia sekä 50 playoff-ottelua tehopistein 3+1=4 ja keräten 33 jäähyminuuttia. Tällä hetkellä hän on ilman sopimusta.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2003 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2001 | jääkiekko |  |
Juntunen voitti pronssia alle 20-vuotiaiden MM-kilpailuista vuonna 2003 ja alle 18-vuotiaiden MM-kilpailuista vuonna 2001.
Setúbalin niemimaa

Setúbalin niemimaa Portugalin kartalla
Setúbalin niemimaa (port. Península de Setúbal) on Lissabonin alueen ala-alue Portugalissa. Sen pinta-ala on 1 421 km² [lähde? ] ja väkiluku noin 779 399 (2011).
Setúbalin niemimaan suurin kaupunki on Setúbal, jonka mukaan alue on nimetty.
Kunnat

Alcochete
Almada
Barreiro
Moita
Montijo
Palmela
Seixal
Sesimbra
Setúbal
Sergei Sokolov

Sergei Sokolov
Sergei Leonidovitš Sokolov (ven. Серге́й Леони́дович Соколо́в, 1. heinäkuuta 1911 Jevpatorija – 31. elokuuta 2012 Moskova) oli Neuvostoliiton marsalkka. Hänet nimitettiin vuonna 1978.
Sokolov toimi vuosina 1965–1984 Leningradin sotilaspiirin komentajana ja vuosina 1984–1987 Neuvostoliiton puolustusministerinä. Hän joutui eroamaan Mathias Rustin tapauksen jälkeen. Hänelle myönnettiin 28. huhtikuuta 1980 Neuvostoliiton sankarin arvo.
Sokolov nimitettiin heinäkuussa 2001 Krimin kunniakansalaiseksi.
Aiheesta muualla

Kuvia tai muita tiedostoja aiheesta Sergei Sokolov Wikimedia Commonsissa
Terra nullius

Terra nullius (monikko terrae nullius) on latinankielinen ilmaus, joka juontuu roomalaisen oikeuden termistä ”ei kenenkään maa”. Sitä käytetään kansainvälisessä oikeudessa kuvaamaan aluetta, joka ei ole koskaan kuulunut itsenäiseen valtioon tai jonka määräämisoikeudesta muu itsenäinen valtio on nimenomaisesti tai epäsuorasti luopunut. Alueeseen, joka on terra nullius, voidaan hankkia hallintaoikeus sotilaallisella miehityksellä, vaikkakin joissakin tapauksissa tämä rikkoo kansainvälisiä lakeja tai sopimuksia. Käsite terra nullius on johdettu paavi Urbanus II:n vuonna 1095 antamasta Terra Nullius -bullasta, joka antoi kristillisen Euroopan valtioille luvan tehdä vaateita maihin, joissa asui ei-kristittyjä. Sen oli selvästi tarkoitus luoda oikeudelliset puitteet ensimmäiselle ristiretkelle, joka käynnistyi muutamaa vuotta myöhemmin, sekä muslimimaiden valloitukselle ja ristiretkivaltioiden perustamiselle niihin.
Terra nullius -vaateita > Antarktis

Eräs esimerkki terra nulliuksesta on Etelämanner. Useat valtiot ovat vaatineet osia mantereesta 1900-luvun ensimmäisellä puoliskolla, kun taas jotkut alueet jäävät vaateetta.
Terra nullius -vaateita > Australia

Australian alkuperäiskansat olivat asuttaneet Australiaa yli 50 000 vuotta ennen eurooppalaisia uudisasukkaita, jotka saapuivat vuonna 1788. Alkuperäiskansojen tavat, rituaalit ja lait olivat kirjoittamattomia ja niiden sosiaalinen sekä poliittinen järjestäytyminen oli joko tuntematon tai eurooppalaiset ymmärsivät sen olevan niiden omien toimielinten alainen. Britit eivät myöskään löytäneet tunnustettuja johtajia, joiden kanssa he voisivat solmia sopimuksia. Näiden tekijöiden takia Britannia perusteli Australian kolonisointinsa.
Terra nullius -vaateita > Bir Tawil

Bir Tawil on Egyptin ja Sudanin rajalla sijaitseva pieni alue, jota kumpikaan valtio ei pidä alueeseensa kuuluvana. Kun mikään muukaan valtio ei ole sitä vaatinut, on se käytännössä terra nullius. Alueen erikoinen asema johtuu siitä, että brittihallinto veti aikoinaan Egyptin ja silloisen Anglo-egyptiläisen Sudanin välille kaksi rajaa, ensin vuonna 1899 ”poliittisen rajan”, joka kulkee kauttaaltaan pitkin 22. pohjoista leveyspiiriä, mutta myöhemmin vuonna 1902 siitä itäosaltaan poikkeavan ”hallinnollisen rajan”. Sen jälkeen kun Sudan vuonna 1956 itsenäistyi, Egypti on vaatinut maiden väliseksi rajaksi vuoden 1899 ”poliittista rajaa”, Sudan sen sijaan vuoden 1902 ”hallinnollista rajaa.” Näiden väliin jäävät Punaisenmeren rannalla oleva Hala'ibin kolmio, jota molemmat maat ovat vaatineet itselleen, sekä lännempänä oleva pienempi ja asumaton Bir Tawilin alue, jonka kumpikin katsoo toiselle kuuluvaksi.
Terra nullius -vaateita > Grönlanti

Norja miehitti ja vaati osia silloin asumattomasta Itä-Grönlannista 1920-luvulla väittäen, että se oli terra nullius. Asiasta päätti Pysyvä kansainvälinen rikostuomioistuin Norjaa vastaan. [lähde? ] Norjalaiset hyväksyivät päätöksen ja peruuttivat vaatimuksensa.selvennä
Terra nullius -vaateita > Huippuvuoret

Huippuvuoria pidettiinselvennä terra nulliuksena ennen 9. helmikuuta 1920 solmittua Svalbard-sopimusta, jolla tunnustettiin Norjan hallitsevan saaria. Skotlanti, Alankomaat, ja Tanska-Norja vaativat kaikki aluetta 1700-luvulla, mutta yksikään ei miehittänyt saaria pysyvästi. Tutkimusmatkoja tehtiin kustakin osapuolesta, pääasiassa kesällä valaanpyynnin takia.
Terra nullius -vaateita > Scarboroughin matalikko

Sekä Filippiinit että Kiina vaativat Scarboroughin matalikkoa (myös Panatagin matalikko tai Huangyanin saari), lähinnä Luzonin saarta, joka sijaitsee Etelä-Kiinan merellä. Filippiinit vaatii sitä terra nulliuksen ja yksinomaisen talousvyöhykkeen periaatteiden mukaan. Kiinan vaade puolestaan nojaa siihen, että kiinalaiset kalastajat löysivät saaret 1400-luvulla. Myös entinen manner-Kiinan nationalistinen hallitus on vaatinut aluetta perustettuaan Kiinan tasavallan vuonna 1911.
Terra nullius -vaateita > Uusi-Seelanti

Vuonna 1840 luutnantti William Hobson julisti Ison-Britannian hallituksen ohjeita seuraten, ettei Uuden-Seelannin Eteläsaarella asu ”sivistyneitä kansoja”, jonka mukaan maa on käypä terra nulliukseksi ja täten sopii miehitettäväksi. Hobsonin päätökseen vaikutti myös pieni ranskalaisten uudisasukkaiden joukko, joka suunnisti kohti Akaroaa Banksin niemimaalla vuonna 1840.
Punaisella Antarktiksen alueet, joita mikään valtio ei ole vaatinut itselleen (mukaan luettuna Marie Byrdin maa).
Hirvijärvi (Vantaanjoen vesistö)

| Hirvijärvi |
| --- | --- |
 Hirvijärveä Riihimäen Kenkiänlahdella.
Valtiot:  Suomi 
Paikkakunta:  Riihimäki, Hyvinkää ja Loppi 
Koordinaatit:  60°40′05″N, 24°37′30″E
Järvinumero:  21.033.1.009 
Mittaustietoja
Pinnankorkeus:  103  m 
Pinta-ala:  430,37  ha 
 fiHirvijärvi 
Hirvijärvi on Vantaanjoen vesistöön kuuluva järvi. Se sijaitsee suurimmilta osin Riihimäen kunnan alueella. Järven etelärannikko sijaitsee Hyvinkään kunnan puolella ja länsiranta Lopen kunnan puolella. Järvi on syntynyt kallioperän murrokseen, mikä tekee siitä keskimääräistä suomalaista järveä syvemmän.
Hirvijärven ekologinen tila on kokonaisuudessaan hyvä ja veden laadultaan se on yksi Etelä-Suomen puhtaimmista järvistä. Veden laatu on aina pysynyt erinomaisena, vaikka siihen valuu humuspitoista vettä läheisiltä ojitetuilta soilta. Myös järviveden hygieeninen laatu on todettu hyväksi, joten vesi on uimiseen soveltuvaa.
Hirvijärven RIihimäen puolisella alueella, Kenkiänlahdella on Hirvijärven uimaranta ja sen läheisyydessä on myös 300 metrin pituinen Hirvijärven luontopolku, jolla voi tutustua Hirvijärven luontoon. Luontopolun alueen metsätyyppi edustaa pääasiassa tuoretta kangasmetsää. Uhanalaisista lintulajeista tavataan Hirvijärvellä muun muassa kuikka, kaakkuri ja kalasääski. Hirvijärven kalastoon kuuluvat lohikaloista siika ja muikku.
Hirvijärveltä löytyy myös Hyvinkään kaupungin virkistysalue, joka soveltuu hyvin muun muassa kalastukseen, soutuun, uintiin, luontoharrastukseen ja telttailuun.
Havannalaiset

Havannalaiset ry on  havannankoirien rotujärjestö. Yhdistyksen tarkoituksena on edistää koiraharrastusta, tehdä havannankoira-rotua tunnetuksi sekä edistää puhdasrotuisten, rotumääritelmän mukaisten, terveiden ja käyttötarkoitukseensa soveltuvien havannankoirien jalostusta. Lisäksi tarkoituksena on ohjata jäseniä koiran pidossa, hoidossa ja kasvatuksessa.
Järjestön historia

Ensimmäiset havannankoirat tuotiin suomeen 1989. Tästä alkanut kehitys johti 1991 Havannalaiset ry:n perustamiseen. Ensimmäiset havannankoirat tulivat Suomeen Saksasta ja Hollannista. Rotujärjestöksi Havannalaiset ry. tuli 1.1.2011.
Aiheesta muualla

Havannalaiset ry (Arkistoitu – Internet Archive)
Henrika Ringbom

| Henrika Ringbom> Henkilötiedot |
| --- | --- |
Syntynyt: 20. lokakuuta 1962 (ikä 61) Helsinki
Kansalaisuus:   Suomi
Ammatti:  kirjailija
Kirjailija
Tuotannon kieli: ruotsi
Esikoisteos:  Båge (1988)
Aiheesta muualla
Löydä lisää kirjailijoitaKirjallisuuden teemasivulta
Henrika Sofia Ringbom (s. 20. lokakuuta 1962 Helsinki) on suomenruotsalainen kirjailija ja kääntäjä. Koulutukseltaan Ringbom on filosofian kandidaatti Helsingin yliopistosta.  Henrika Ringbom syntyi ohjelmapäällikkö Lars-Peter Ringbomin ja Stina Gunnel Janssonin perheeseen.
Vuonna 2011 ilmestyi Ruotsissa kustantamon Ellerströms förlag julkaisemana En gynnsam plats för hjärtat, valikoima Mirkka Rekolan runoja Ringbomin ruotsintamina.
Kunnianosoitukset

Romaani Sonjan kertomus sai Svenska litteratursällskapetin (SLS) Granberg-Sumeliuksen palkinnon vuonna 2006. Neljä vuotta myöhemmin SLS myönsi Ringbomin proosarunokokoelmalle Händelser palkinnon Harald ja Jenny Neoviuksen rahastosta. Ringbom sai SLS:n rahastoista palkinnot myös vuosina 1991, 1995 ja 2002. Vuonna 1999 hänelle myönnettiin Längmanska stiftelsenin rahastoista palkinto.
Ringbom oli vuonna 2014 ehdolla Runeberg-palkinnon saajaksi teoksella Öar i ett hav som strömmar. Hänelle myönnettiin 2021 valtion viisivuotinen taiteilija-apuraha.
Teoksia > Runoteoksia

Båge.  Helsingfors:  Söderströms, 1988.  ISBN 951-52-1220-0.
Det jag har.  Helsingfors:  Söderströms, 1990.  ISBN 951-52-1316-9.
Det finns ingen annanstans.  Helsingfors:  Söderströms, 1994.  ISBN 951-5215-04-8.
Den vita vinthunden.  Helsingfors:  Söderströms, 2001.  ISBN 951-52-1947-7.
Valkoinen vinttikoira.  ((Valikoima runoja kokoelmista Båge, Det jag har, Det finns ingen annanstans, Den vita vinthunden.) Suomentanut Merja Virolainen)  Helsinki:  Tammi, 2005.  ISBN 951-31-3356-7.
Händelser ur Nya Pressen 1968–1974: Prosadikter.  Helsingfors:  Söderströms, 2009.  ISBN 978-951-52-2610-5.
Öar i ett hav som strömmar.  Helsingfors:  Schildts & Söderströms, 2013.  ISBN 978-951-52-3218-2.
Teoksia > Romaaneja

Maarit Sarasteen kaipuu.  ((Martina Dagers längtan, 1998.) Suomentanut Liisa Ryömä)  Tammi, 1999.  ISBN 951-31-1406-6.
Sonjan kertomus.  ((Sonjas berättelse, 2005.) Suomentanut Liisa Ryömä)  Tammi, 2005.  ISBN 951-31-3454-7.
Aiheesta muualla

Ringbom Tammen sivuilla.
Henrika Ringbomin runoja Nuoren Voiman Liiton ylläpitämässä verkkoantologiassa Sähköiset säkeet.
Harland and Wolff

Työläiset poistumassa Harland and Wolffin telakalta Belfastissa vuonna 1911.
Laivanrakennusta Harland and Wolffin Liverpoolin telakalla vuonna 1944.
Harland and Wolff Heavy Industries aloitti toimintansa telakkana vuonna 1861. Sen perustivat belfastilaiset Edward James Harland ja Gustav Wilhelm Wolff. Toiminta alkoi varsinaisesti vuonna 1858 Harlandin ostettua Queen’s Islandilla sijaitsevan Robert Hicksonin telakan.
Harland and Wolff on vuosien saatossa rakentanut lukuisia tunnettuja aluksia, ja se toimi 1900-luvun alussa White Star Linen hovihankkijana. Telakalta valmistui suuri osa White Starin matkustaja-aluksista, mukaan lukien RMS Olympic, RMS Titanic sekä HMHS Britannic. Nykyisin yhtiön toimenkuvaan kuuluvat laivojen korjaus-, suunnittelu-, muutos- ja rakennustyöt sekä sillanrakennustyöt.
Historia

Harlandin hankittua omistukseensa Hicksonin telakan, hän otti avustajansa Wolffin yhtiön osakkaaksi. Wolff oli Gustavus Schwaben, hampurilaisen sijoittajan veljenpoika. Schwabe oli sijoittanut runsaasti rahaa Bibby Line -nimiseen laivayhtiöön, ja yhtiön ensimmäiset kolme alusta rakennettiin Harland and Wolffin telakalla.
Harland menestyi laivanrakentajana lukuisien keksintöjensä ansiosta. Niistä tärkeimpinä pidetään puisten kansien korvaamista teräskansilla rungon lujuuden lisäämiseksi, sekä rungon poikkileikkauksen muokkaamista suorakulmaisemmaksi, jolloin rungon sisätilavuus ja kapasiteetti lisääntyivät.
Edward Harland menehtyi vuonna 1894, ja hänen seuraajakseen tuli lordi William James Pirrie, joka toimi puheenjohtajana kuolemaansa 1924 saakka. Tuona aikana telakka rakensi Titanicin ja sen sisaralukset. Harland and Wolff rakensi yksin White Star Linelle yli 70 alusta.
Vuonna 1912 Harland and Wolff laajensi liiketoimintaa hankkimalla toisen telakan Govanin kaupungista Skotlannista.
Historia > Ensimmäinen  maailmansota

Ensimmäisen maailmansodan aikana telakka rakensi useita pienempiä sotalaivoja, mukaan lukien 15 tuuman tykeillä varustetun ”kevyen taisteluristeilijän” HMS Gloriousin.
Harland and Wolffin uusi itäinen telakka aloitti toiminnan Musgrave Channel -kanavan vastarannalla vuonna 1918. Tämä telakka keskittyi ensimmäisen maailmansodan aikana kehitettyjen standardilaivojen massatuotantoon.
Vuonna 1936 yhtiö aloitti lentokoneteollisuuden Short Brothers -yhtiön kanssa nimellä Short and Harland Limited. Sen ensimmäinen lentokonetilaus käsitti 189 lentokoneen erän Handley Page Hereford -pommikoneita, jotka rakennettiin Yhdistyneen kuningaskunnan ilmavoimille Handley Pagen lisenssillä.
Historia > Toinen maailmansota

Toisen maailmansodan aikana yhtiö rakensi Short Stirling -pommikoneita.
Myös telakka oli työllistetty sotavuosina, jolloin se rakensi kuusi lentotukialusta (HMS Formidable, HMS Eagle, HMS Unicorn, HMS Glory, HMS Warrior, HMCS Magnificent), kaksi risteilijää sekä 131 muuta alusta. Telakka myös korjasi kaikkiaan yli 22 000 alusta sodan aikana. Tuona aikana telakka myös työllisti eniten työläisiä historiansa aikana: yhtiön palkkalistoilla oli tuolloin noin 35 000 henkeä.
Telakan merkitys tiedettiin myös Saksassa, ja huhti–toukokuun 1941 aikana Luftwaffe pommitti raskaasti Queen’s Islandin telakkaa. Pommitukset aiheuttivat valtavia vahinkoja laivanrakennusosastolla sekä tuhosivat lentokoneiden kokoonpanohallit.
Historia > Sodan jälkeen

Kun toinen maailmansota päättyi, alkoi matkustajalentokoneiden valtakausi Atlantin ylittävässä matkustajaliikenteessä. Risteilylaivojen tilaukset hiipuivat, ja tämä yhtä aikaa Japanin kilpailukykyisten telakoiden kanssa tiesi ongelmia ei ainoastaan Harland and Wolffille, vaan koko englantilaiselle telakkateollisuudelle. Viimeinen Harland and Wolffin rakentama risteilyalus, RMS Canberra, valmistui 1960.
Työpaikkojen säilyttämisen nimissä Ison-Britannian hallitus antoi telakoille lainoja. Osa näistä lainarahoista käytettiin telakan modernisointiin, jotta yhtiö voisi rakentaa entistä suurempia kauppa-aluksia. Näistä suurimmat olivat 333 000 tonnin aluksia. Tästä huolimatta jatkuvat vaikeudet aiheuttivat vuonna 1975 yhtiön siirtymisen valtion hallintaan.
Vuonna 1989 yhteistyössä norjalaisen magnaatin Fred Olsenin kanssa yhtiön johtokunta osti telakan valtiolta, jolloin uusi Harland and Wolff Holdings Plc. muodostettiin. Tässä vaiheessa telakan työntekijöiden määrä oli laskenut jo kolmeen tuhanteen.
Seuraavien vuosien aikana Harland and Wolff erikoistui rakentamaan standardeja Suezmax-tyypin öljytankkereita, ja edelleen keskitti voimiaan öljy- ja kaasukuljetuksien aluksiin. Yhtiö myös osallistui menestyksettä tarjouskilpailuun uuden valtameriristeilijän, Queen Mary 2:n, rakennusurakan saamiseksi.
Harland and Wolff on nykyään elinvoimainen telakka, jolla on pitkät juuret Britteinsaarten merenkulkuperinteessä. Tänäkin päivänä Belfastin horisonttia hallitsevat telakan suuret pukkinosturit Samson ja Goliath.
Aiheesta muualla

Kuvia tai muita tiedostoja aiheesta Harland and Wolff Wikimedia Commonsissa
Clyde-joen telakat
Samson ja Goliath, telakan suuret pukkinosturit.
Hellblazer

Hellblazer on DC Comicsin Vertigo-merkin alla julkaisema sarjakuvasarja. Se sijoittuu nykyaikaan, yliluonnollisuuksia sisältävään vaihtoehtomaailmaan ja sen päähenkilönä on eräänlainen nykyaikainen velho John Constantine. Sarjakuva on jatkunut vuodesta 1988.
John Constantine-hahmon kehitti alun perin Alan Moore erääseen Rämeen olento-sarjan jaksoon. Alun perin Constantine oli Stingiä ulkonäöltään muistuttava, moraaliltaan kyseenalainen sadetakkiin pukeutuva nykyajan maagi ja seikkailija. Myös The Sandmanissa sivuosassa esiintyvälle hahmolle luotiin vuonna 1988 oma sarjakuvansa, Hellblazer, jonka käsikirjoittajana aloitti Jamie Delano ja piirtäjinä John Ridgway ja Dave McKean. Sarjakuvan nimeksi kaavailtiin ensin Hellraiseria, mutta kun samaan aikaan julkaistiin sarjakuvaan liittymätön Clive Barkerin samanniminen elokuva, nimi vaihdettiin.
Hellblazer on tummasävyinen sarjakuva, jonka päähenkilö Constantine tekee "suuremman hyvän" periaatteella moraalisesti kyseenalaisia asioita, kuten manipuloi ihmisiä toimimaan tavoitteidensa eteen, luoviessaan taustalla käytävässä suuressa yliluonnollisessa konfliktissa. Constantine aiheuttaa välillisesti monen ystävänsä kuoleman, ja ystävät vainoavat häntä silloin tällöin ilmestyvänä äänettömänä haamujoukkona. Tämän ja muiden syiden vuoksi Constantine kärsii psyykkisistä tuskatiloista, joita yrittää lievittää alkoholilla vajoten toisinaan kadulla eläväksi rappioalkoholistiksi saakka.
John Constantine

Constantine on työväenluokan velho, okkulttinen etsivä ja huijari Liverpoolista, joka on sijoitettu Lontooseen. Hänet tunnetaan loputtomasta kyynisyydestään, älyttömästä nokkeluudestaan, häikäilemättömästä oveluudestaan ​​ja jatkuvasta ketjutupakointistaan, mutta hän on myös intohimoinen humanitaarinen henkilö, jota ohjaa sydämellinen halu tehdä jotain hyvää elämässään.
Toisin kuin muut sarjakuvataikurit, Constantine ei usein käyttänyt taikuutta ennen New 52:ta ja eteenpäin hänen taikuuttaan, vaan valitsi ensisijaisesti luottaa älykkyyteensä, okkultismin tuntemukseen, vastustajien ja liittolaisten manipulointiin sekä laajaan kontaktiluetteloon. Vaikka hänen loitsutaitojensa kuvataan olevan keskinkertaisia, hänen keskeisiä painopistealueitaan ovat demonologia, demoninen kutsuminen, illuusiot ja ennustaminen, vaikka hänellä on myös joitain taitoja muilla aloilla, kuten nekromantia ja henkinen kommunikaatio. Noituutta käyttäessään Constantine on aseistautunut tiedolla monista maagisista loitsuista, rituaaleista ja kirouksista, kuten mieleenpainumisesta, nekromantiasta, illuusioista, näkymättömyydestä ja jopa maagisesta aikamatkailusta. Hänellä on laaja valikoima suojataikoja, kuten sigilejä ja taikapiirejä, jotka voivat suojella häntä sekä fyysisiltä että yliluonnollisilta hyökkäyksiltä. Constantinen taidot noitana paranivat New 52:n uudelleenkäynnistyksen jälkeen lisäämällä muita maagisia voimia, kuten teleportaatiota, vastaloitsuja, elementaalitaikuutta, telekineesiä ja immobilisaatiota. Hän voi käyttää taikuutta heijastaakseen hänelle vihollisilleen aiheutettuja vahinkoja. John kantaa mukanaan myös voimakkaita maagisia esineitä auttamaan häntä taistelussa, kuten The House of Mystery, joka toimii myös hänen kuljettajanaan universumin eri maailmoihin, ja hänen tavaramerkkinsä trenssi, jolla on voimakkaita demonisia voimia.
Johnin tunnusomaisin yliluonnollinen kyky on synkroninen aaltomatka, joka on Constantinen vaistomainen yliluonnollinen kyky tehdä omaa onneaan. Tämä on johtanut Johnin uskomattomaan onneen onnenpeleissä, kykyyn välttää vahinkoja ja paeta niitä, tavata oikeanlaisen liittolaisen, joka auttaa estämään tai pysäyttämään maailmanlopputapahtuman tapahtumisen ja muokkaamaan taistelua, jota hän käy, oman tahtonsa mukaan. Constantine kestää hyvin monia psyykkisiä hyökkäyksiä, kuten telepatiaa, omistamista ja mielenhallintaa.
Nykyään John Constantine on Justice League Dark ryhmän jäsen ja hänellä on romanttinen suhde Zatannan kanssa. Hän on myös joskus tehnyt yhteistyötä Batmanin kanssa.
Muissa medioissa > Elokuvassa

Keanu Reevesin tähdittämä elokuva Constantine (2005) perustuu löyhästi Hellblazeriin. Fanit ovat syyttäneet sitä päähenkilön muuttamisesta: sarjakuvissa Constantine on maailmaa kiertävä englantilainen, joka yrittää luovia puolueettomana Taivaan ja Helvetin välisessä sodassa, kun taas elokuvassa hän on Los Angelesiin asettunut amerikkalainen, joka selvästi asettuu Taivaan puolelle.
Muissa medioissa > Televisiossa

Matt Ryan esittää Constantinea samannimisessä televisiosarjassa Constantine, jota esitettiin yhden tuotantokauden ja 13 jakson verran vuosina 2014-2015.
John Constantine esiintyi myös Arrow-televisiosarjan jaksossa "Haunted", The Flash -sarjan jaksossa "Crisis on Infinite Earths: Part Three" ja Legends of Tomorrow sarjan kolmannella ja neljännellä kaudella, joissa Matt Ryan uusi roolinsa.
Televisiosarjassa The Sandman esiintyi naispuolinen versio John Constantinesta nimeltä Johanna Constantine, jota esitti Jenna Coleman.
Muissa medioissa > Animaatio

John Constantine esiintyi animaatioelokuvissa Justice League Dark ja Justice League Dark: Apokolips War ja Constantine: The House of Mystery, joissa häntä ääninäytteli Matt Ryan.
John Constantine esiintyi animaatiosarjassa Justice League Action, jossa häntä ääninäytteli Damian O'Hare. Tämä versio hahmosta toimi Oikeuden Puolustajien jäsenenä.
John Constantine esiintyi Constantine: City of Demons nettisarjassa, jossa häntä ääninäytteli Matt Ryan.
John Constantine esiintyi Harley Quinn animaatiosarjan jaksossa "It's a Swamp Thing", jossa häntä ääninäytteli Matt Ryan.
Muissa medioissa > Videopeleissä

Samannimisen elokuvan pohjalta julkaistiin myös Constantine-peli, joka seuraa löyhästi elokuvan tapahtumia. Pelissä John Constantinea ääninäyttelee Dave Fouquette.
John Constantine esiintyi ei-pelattavana hahmona DC Universe Online -pelissä, jossa häntä ääninäytteli Shannon McCormick.
John Constantine esiintyy ladattavana bonushahmona Lego DC Super-Villains -pelissä.
Aiheesta muualla

Vesa Vitikainen: Hellblazer – savua ja tulta. Kvaak.fi 26.8.2005.
Harriet Quimby

| Harriet Quimby |
| --- | --- |

Henkilötiedot
Syntynyt: 11. toukokuuta 1875 Arcadia, Michigan, Yhdysvallat
Kuollut: 1. heinäkuuta 1912 (37 vuotta) Squantum, Massachusetts, Yhdysvallat
Kansalaisuus:   Yhdysvallat
Ammatti:  toimittaja, lentäjä
Harriet Quimby (11. toukokuuta 1875 Coldwater, Michigan – 1. heinäkuuta 1912 Squantum, Massachusetts) oli yhdysvaltalainen toimittaja ja lentäjä. Hän sai lentolupakirjan vuonna 1911 ensimmäisenä yhdysvaltalaisena naisena ja lensi seuraavana vuonna ensimmäisenä naisena Englannin kanaalin yli.